# Аркадий Стругацки

### от Уикипедия, свободната енциклопедия

Аркадий Стругацки руски писател
Роден: | 28 август 1925 Батуми, Русия
Починал: | 12 октомври 1991 Москва, Русия

Аркадий Натанович Стругацки е руски писател-фантаст. Повечето му произведения са публикуване в съавторство с неговия брат Борис Стругацки. За съвместната им работа вижте Аркадий и Борис Стругацки.

## [редактиране] Живот

Аркадий Натанович Стругацки е роден на 28 август 1925 година в град Батуми, Грузия. Баща му бил искуствовед, а майка му учителка. Същата година семейството му се мести в Ленинград, днешен Санкт Петербург, Русия. В началото на войната през януари 1942 семейството се разделя: майката с по-малкия брат Борис остават в Ленинград, а той и баща му са евакуирани от обсадения Ленинград по „Пътя на живота“ през езерото Ладога. Той единствен оцелява от вагона на влака в който пътува. Баща му е погребан в близост до град Вологда. Майката е евакуирана по-късно. Средното си образование завършва в село Ташла, Чкаловска (Оренбургска) област. През януари 1943 г. е призован в армията, в Актюбинското артилерийско училище. Оттам през юли 1943 Аркадий Натанович Стругацки е откомандирован във Военния институт за чужди езици в Москва, като го завършва в 1949 г. със специалност преводач-референт от японски език. След това работи като преподавател и военен преводач в Далечният Изток. Уволнява се от армията през 1955 г.

След армията за кратко работи в Ленинград. После се премества в Москва, където работи като преводач и като редактор. От 1960 г. е член на Съюза на писателите на СССР, тоест, официално е признат от властта за писател. Също, под псевдонима С.Бережков превежда научна фантастика от английски и японски, както и класическа японска литература.

Аркадий Стругацки умира на 12 октомври 1991 г. в Москва, Русия.

## [редактиране] Творчество

Първото публикувано произведение на Аркадий Стругацки е през 1955 в съавторство с Л. Петров, повестта „Пепелта на Бикини“ (на руски — „Пепел Бикини“). Тя е написана по повод последствията от изпитанията на американска водородна бомба в Тихия океан. Повечето от останалите му произведения са в съавторство с неговият брат Борис Стругацки. Първото им общо произведение е разказът „Извне“ (Изотвън), публикуван през 1958 г. в списание Техника—молодежи и пренаписан по-късно като повест. Първата си книга — „Страната на пурпурните облаци“ (на руски — „Страна багровых туч“) издават през 1959 година.

Заедно с брат си те са наградени с много награди. Между тях са наградите „Аелита“ и „Великия Пръстен“, премията на Жул Верн, както и британската награда за „Независима мисъл“. Името на братя Стругацки носи малка планета в астероидния пояс на Слънчевата система.

### [редактиране] Самостоятелни произведения

Уикицитат съдържа
колекция от цитати от/за Аркадий и Борис Стругацки

Самостоятелните си произведения Аркадий Стругацки подписва с псевдонима С. Ярославцев. Това са:

- Экспедиция в преисподнюю (Експедиция в преизподнята) повест-приказка, 1973, публ. 1974
- Подробности жизни Никиты Воронцова (Някои подробности от живота на Никита Воронцов) роман, 1978, публ. 1984
- Дьявол среди людей (Дяволът сред хората) повест, 1990–91, публ. 1993

Взето от „http://bg.wikipedia.org../../../%D0%B0/%D1%80/%D0%BA/%D0%90%D1%80%D0%BA%D0%B0%D0%B4%D0%B8%D0%B9_%D0%A1%D1%82%D1%80%D1%83%D0%B3%D0%B0%D1%86%D0%BA%D0%B8_4dd7.html“.

Категории: Руски писатели | Писатели-фантасти

##### Views

- Статия
- Беседа
- Текуща версия

##### Търсене

##### На други езици

- Русский